מוקדמות יורו 2024

מוקדמות יורו 2024 הוא טורניר כדורגל, שהחל במרץ 2023 והסתיים במרץ 2024 ובמסגרתו התמודדו 53 נבחרות לאומיות החברות באופ"א על 23 מקומות ליורו 2024. 20 נבחרות העפילו משלב הבתים, ועוד 3 נבחרות העפילו משלב הפלייאוף, והצטרפו לגרמניה, מארחת הטורניר, שהעפילה אוטומטית. שלב הפלייאוף כלל נבחרות על סמך הישגיהן בליגת האומות. מבנה התחרות היה בדומה למוקדמות יורו 2020, כאשר שלב הבתים קבע 20 מתוך 23 הנבחרות שיעפילו לטורניר הגמר ויצטרפו למארחת גרמניה. 53 הנבחרות שהשתתפו בתחרות הוגרלו לעשרה בתים, כאשר שבעה מהם הכילו חמש נבחרות והשלושה הנותרים הכילו שש נבחרות. הגרלת שלב הבתים התקיימה ב-9 באוקטובר 2022, לאחר סיומו של שלב הליגה בליגת האומות 2022/2023. ארבע הנבחרות שסיימו במקומות הראשונים בליגה א' וישתתפו בגמר ליגת האומות, יוגרלו לבתים בני חמש נבחרות, על מנת לאפשר את קיומו של גמר ליגת האומות ביוני 2023. שלב הבתים ישוחק במתכונת בית-חוץ בסבבי משחקים כפולים בחודשים מרץ, יוני, ספטמבר, אוקטובר ונובמבר 2023. המנצחת והסגנית בכל בית יעפילו ישירות לטורניר הגמר. לאחר שלב הבתים, שלושת המקומות הנותרים הוכרעו בשלב הפלייאוף, שנערך במרץ 2024. 12 הנבחרות שהשתתפו בו נבחרו על סמך ביצועיהן בליגת האומות 2022/23. הנבחרות שסיימו במקומות הראשונים בליגות א', ב' וג', העפילו לשלב הפלייאוף, אלא אם כן הן העפילו בשלב הבתים של המוקדמות, במקרה זה, המקום הנותר יוקצה לקבוצה הטובה ביותר באותה ליגה. במקרה שבליגה מסוימת יש פחות מארבע קבוצות שלא העפילו בשלב הבתים, המקומות הנותרים יוקצו תחילה למדורגת ראשונה בליגה ד' אם לא העפילה, ולאחר מכן לקבוצה הטובה ביותר בדירוג הכללי שלא העפילה. לאחר מכן, מחולקות הנבחרות לשלושה מסלולים, כאשר אם מליגה מסוימת העפילו ארבע נבחרות, הן יוצרות מסלול משלהן. אם מליגה מסוימת העפילו יותר מארבע נבחרות, נערכת הגרלה אלו קבוצות יישארו במסלול הליגה שלהן, והנבחרות הנותרות יועברו למסלולים של ליגות אחרות, מהן העפילו פחות מארבע נבחרות. למרות זאת, מנצחות הבתים של ליגות ב' וג', אינן יכולות להתמודד עם קבוצות מליגה גבוהה מהן. שלושת מסלולי הפלייאוף יכללו כל אחד שני חצאי גמר וגמר. הקבוצה המדורגת הטובה ביותר תארח את המדורגת רביעית, והשנייה תארח את השלישית. מארחת הגמר תוכרע בהגרלה. שלושת המנצחות בגמרים יעפילו לטורניר הסופי. במקרה של שוויון בנקודות, הדירוג הפנימי בשלב הבתים ייקבע לפי שוברי השוויון הבאים: מספר גבוה יותר של נקודות במשחקים בין הקבוצות המעורבות הפרש שערים גבוה יותר במשחקים בין הקבוצות המעורבות מספר גבוה יותר של שערים שהובקעו במשחקים בין הקבוצות המעורבות אם לאחר החלת שוברי השוויון 1–3 עדיין ישנן קבוצות השרויות בשוויון, קריטריונים 1–3 מוחלים מחדש על הקבוצות שבשוויון על מנת לקבוע את הדירוג הסופי שלהן. אם הליך זה אינו מוביל לשבירת השוויון, כללים 5–11 חלים: הפרש שערים גבוה יותר בכל משחקי הקבוצה מספר גבוה יותר של שערים שהובקעו בכל משחקי הקבוצה מספר גבוה יותר של שערי חוץ שהובקעו בכל משחקי הקבוצה מספר גבוה יותר של ניצחונות בכל משחקי הקבוצה מספר גבוה יותר של ניצחונות חוץ בכל משחקי הקבוצה מספר נמוך יותר של נקודות משמעת (כרטיס צהוב – נקודה אחת; כרטיס אדום ישיר או צהוב שני – 3 נקודות; כרטיס צהוב ואחריו כרטיס אדום ישיר – 4 נקודות) מיקום בדירוג הכללי הסופי של ליגת האומות 2022/2023 ייתכנו מקרים שבהם יישום קריטריונים 1–3 עשוי להגדיר את הדירוג של חלק מהקבוצות המעורבות אך לא את כולן. לדוגמה, במקרה של שוויון משולש, החלת קריטריונים 1–3 עשוי לקבוע את הדירוג של קבוצה אחת, אך להותיר את שתי הקבוצות הנותרות בשוויון. במקרה זה, קריטריונים 1–3 מוחלים מחדש באופן בלעדי על הקבוצות שנותרו בשוויון. על מנת לקבוע את הדירוג הכולל של טורניר המוקדמות, התוצאות מול הנבחרות שסיימו במקום השישי בבתים אינן נחשבות, ומיושמים שוברי השוויון הבאים: מיקום סופי בבית נקודות הפרש שערים שערים שהובקעו שערים שהובקעו במשחקי חוץ ניצחונות ניצחונות חוץ משמעת (כרטיס צהוב – נקודה אחת; כרטיס אדום ישיר או צהוב שני – 3 נקודות; כרטיס צהוב ואחריו כרטיס אדום ישיר – 4 נקודות) מיקום בדירוג הכללי הסופי של ליגת האומות 2022/2023 להלן לוח הזמנים למשחקי מוקדמות יורו 2024: הגרלת שלב הבתים נערכה ב-9 באוקטובר 2022 בפרנקפורט. 53 מתוך 55 הנבחרות החברות באופ"א ישתתפו בטורניר המוקדמות. גרמניה, מארחת הטורניר, העפילה ישירות לטורניר הגמר, בעוד רוסיה הושעתה מכל תחרויות אופ"א עקב הפלישה הרוסית לאוקראינה. ב־20 בספטמבר 2022 אושר סופית כי רוסיה לא תשתתף ביורו 2024. 53 הנבחרות המשתתפות חולקו לשישה דרגים על סמך הדירוג הכללי של ליגת האומות 2022/2023, לאחר שהסתיים שלב הליגה. ארבעת המשתתפות בגמר ליגת האומות יוכנסו לדרג נפרד (UNL) ויוגרלו רק לבתים א'–ד' שכוללים חמש נבחרות, כך שהן יצטרכו לשחק רק שמונה משחקי מוקדמות, מה שיותיר שני ימי משחקים פנויים לקיום גמר ליגת האומות ביוני 2023. שש הקבוצות הבאות בדירוג ניכנסו לדרג 1 (אם גרמניה הייתה מסיימת במקום הראשון בביתה, אזי דרג UNL היה מכיל שלוש נבחרות בלבד, ודרג 1 היה מכיל שבע נבחרות). דרגים 2–5 כוללים עשר נבחרות כל אחד, בעוד דרג 6 כולל את שלוש הנבחרות הנותרות בעלות הדירוג הנמוך ביותר. הנבחרות יוגרלו לעשרה בתים, כאשר בתים א'–ז' יכילו חמש נבחרות כל אחד, ובתים ח'–י' יכילו שש נבחרות כל אחד. ההגרלה תחל מדרג 1 (כולל דרג UNL) ותמשיך בסדר יורד עד לדרג 6, כאשר כל קבוצה תיכנס באופן אוטומטי לבית הזמין הראשון בסדר אלפביתי. ההגבלות הבאות יחולו באופן ממוחשב על ההגרלה: עימותים: מסיבות פוליטיות, נאסר על הנבחרות הבאות, שמדינותיהן נמצאות בקונפליקט מדיני, להיות מוגרלות לבית אחד: ארמניה–אזרבייג'ן, בלארוס–אוקראינה, גיברלטר–ספרד, קוסובו–בוסניה והרצגובינה וקוסובו–סרביה מדינות חורפיות: ניתן להגריל אל בית אחד לכל היותר שתי קבוצות שזוהו כבעלות סיכון גבוה או בינוני לתנאי חורף קשים: איי פארו, איסלנד, אסטוניה, בלארוס, לטביה, ליטא, נורווגיה ופינלנד. שתי המדינות החורפיות ביותר, איי פארו ואיסלנד, לא יכולות לארח משחקים כלל במרץ ובנובמבר. שאר המדינות החורפיות, יארחו בחודשים אלו מעט משחקים ככל האפשר. מדינות רחוקות: בכל בית ניתן להציב לכל היותר זוג אחד של נבחרות הנמצאות במרחק נסיעה מופרז ביחס לנבחרות אחרות: אזרבייג'ן – עם איסלנד, גיברלטר ופורטוגל. איסלנד – עם ארמניה, גאורגיה, ישראל וקפריסין. קזחסטן – עם איי פארו, איסלנד, אירלנד, אנגליה, אנדורה, גיברלטר, ויילס, מלטה, ספרד, סקוטלנד, פורטוגל, צפון אירלנד וצרפת. תאריכי המשחקים פורסמו על ידי אופ"א ב־9 בספטמבר 2022, מיד לאחר ההגרלה. המשחקים החלו ב־23 במרץ ויסתיימו ב־21 בנובמבר 2023. המשחק בין בלגיה לשוודיה שנערך ב־16 באוקטובר 2023 הופסק במחצית בתוצאה 1–1 בעקבות רצח של שני אוהדים שוודים בקרבת האצטדיון. ב-19 באוקטובר אופ"א החליטה שתוצאת המחצית תיקבע כתוצאת המשחק. בעקבות מלחמת חרבות ברזל של מדינת ישראל, אופ"א החליטה שהמשחק בין ישראל לשווייץ יידחה מ־12 באוקטובר 2023 ל־15 בנובמבר 2023, ושהמשחק בין קוסובו לישראל יידחה מ־15 באוקטובר 2023 ל־12 בנובמבר 2023 (לצד 2 משחקיה באותו חודש שנקבעו עוד מראש, מול רומניה ואנדורה). בנוסף עקב מלחמת חרבות ברזל, אופ"א החליטה שנבחרת ישראל לא־תוכל לארח את משחקיה בישראל עם פרוץ המלחמה, ועל כן 2 משחקיה הביתיים בנובמבר 2023 (לצד 2 משחקי החוץ שלה באותו חודש, בקוסובו ובאנדורה) בהן ישראל הייתה אמורה לארח במגרשיה שלה את שווייץ ואת רומניה, ייערכו שניהם באצטדיון עירוני של מדינה זרה לבחירתה - הונגריה. בשלב זה יתמודדו 12 נבחרות שיעפילו לשלב זה על סמך ביצועיהן בליגת האומות 2022/2023, על שלושה מקומות ביורו 2024. הנבחרות יחולקו לשלושה מסלולים, כאשר מכל מסלול תעפיל קבוצה אחת לטורניר הגמר. הפורמט דומה לזה של מוקדמות יורו 2020, מלבד זאת שעקב העפלתה האוטומטית של גרמניה כמארחת הטורניר (לעומת יורו 2020 שהתקיים ב-11 מדינות שונות באירופה, ובו לא העפילה באופן אוטומטי אף נבחרת), ועקב הארגון מחדש של ליגת האומות וקיצוצה של ליגה ד', הפלייאוף יכלול שלושה מסלולים בלבד. בהתבסס על הדירוג הכללי של ליגת האומות, 12 הנבחרות שישתתפו בשלב הפלייאוף ייבחרו באופן הבא: כל הנבחרות שסיימו במקום הראשון בבית בליגות א', ב' וג', יעפילו לשלב הפלייאוף. אם אחת או יותר מנבחרות אלו העפילה ליורו דרך טורניר המוקדמות הראשי, מקומה יינתן לקבוצה הטובה ביותר מאותה ליגה שלא העפילה. אם בליגה מסוימת פחות מארבע נבחרות לא הצליחו להעפיל, אזי המקומות הנותרים בפלייאוף יוקצו באופן הבא: הנבחרת הטובה ביותר בליגה ד', אלא אם כן נבחרת זו העפילה אם עדיין נותרו מקומות פנויים, הם יוקצו על סמך הדירוג הכולל של ליגת האומות באופן הבא: אם בליגה של הנבחרת הטובה ביותר בדירוג הכללי שלא העפילה ליורו או לפלייאוף ישנה מנצחת בית שהעפילה לפלייאוף, אזי תיבחר הקבוצה הבאה הטובה ביותר מליגה נמוכה יותר, וכן הלאה. אם בליגה זו אין מנצחת בית שהעפילה לפלייאוף, אזי תיבחר הקבוצה הטובה ביותר בדירוג הכללי, וכן הלאה. 12 הנבחרות שהעפילו לשלב זה יחולקו לשלושה מסלולים בני ארבע נבחרות. הגרלת הקבוצות תהיה כפופה לתנאים הבאים: אם 4 נבחרות או יותר מליגה מסוימת העפילו לפלייאוף, יש ליצור מסלול עם ארבע נבחרות מליגה זו. מנצחות הבתים בליגה ב' וג' אינן יכולות לשחק נגד נבחרות מליגות גבוהות יותר. ייתכנו תנאים נוספים, כולל דירוג, בכפוף לאישורו של הוועד הפועל של אופ"א. תחת תנאים אלו, הליך ההגרלה הוא כדלקמן, החל מליגה ג' ועד ליגה א': אם ישנן 4 נבחרות מליגה מסוימת, כולן מצוותות למסלול אחד. אם יש יותר מ-4 נבחרות מליגה מסוימת, תיערך הגרלה אלו נבחרות ישתתפו במסלול הליגה שלהן. הנבחרות שנותרו יוגרלו למסלולים של ליגות גבוהות יותר. אם יש פחות מ-4 נבחרות מליגה מסוימת, נבחרות מליגות אחרות יצטרפו (בכפוף לתנאי ההגרלה), על מנת להשלים מסלול בן ארבע קבוצות. כל מסלול יכלול שני חצאי גמר, שייערכו ב-21 במרץ 2024, וגמר, שייערך ב-26 במרץ 2024. בחצי הגמר של כל מסלול, הנבחרת הטובה ביותר, בהתבסס על דירוג ליגת האומות, תארח את הנבחרת המדורגת רביעית, והנבחרת המדורגת שנייה תארח את הנבחרת המדורגת שלישית. מארחת הגמר תוכרע בהגרלה. הפלייאוף משוחק במשחקי הדחה בסיבוב יחיד. שוויון לאחר 90 דקות יוכרע בהארכה, ושוויון לאחר הארכה יוכרע בדו-קרב בעיטות עונשין. מקרא GW אלופות הבתים מליגות א', ב' וג'. BD הנבחרת הטובה ביותר מבין אלופות בתי ליגה ד' (H) מארחת יורו 2024, העפילה אוטומטית. (Q) הנבחרת הבטיחה את מקומה ביורו 2024 ישירות דרך הבתים. (A) הנבחרת הבטיחה את מקומה בפלייאוף על-סמך דירוגה מליגת האומות האחרונה של אופ"א, ולא יכולה להעפיל ישירות לטורניר-הסופי של היורו דרך שלב-הבתים של המוקדמות. (E) הנבחרת הודחה. (B) הושעתה מטורניר המוקדמות. כתב מודגש מתייחס לזכייה באותה שנה. כתב נטוי מתייחס לכך שהיא אירחה את הטורניר. מ-1972 עד 1988, גרמניה התמודדה כגרמניה המערבית. מינכן הייתה אחת מ-11 ערים שאירחו ברחבי אירופה את משחקי יורו 2020. גלאזגו הייתה אחת מ-11 ערים שאירחו ברחבי אירופה את משחקי יורו 2020. סביליה הייתה אחת מ-11 ערים שאירחו ברחבי אירופה את משחקי יורו 2020. לונדון הייתה אחת מ-11 ערים שאירחו ברחבי אירופה את משחקי יורו 2020. בודפשט הייתה אחת מ-11 ערים שאירחו ברחבי אירופה את משחקי יורו 2020. קופנהגן הייתה אחת מ-11 ערים שאירחו ברחבי אירופה את משחקי יורו 2020. אמסטרדם הייתה אחת מ-11 ערים שאירחו ברחבי אירופה את משחקי יורו 2020. עד 1992 סרביה התמודדה כיוגוסלביה, ובין 1992 לבין 2006 התמודדה כסרביה ומונטנגרו עד שנת 1993 התמודדה כצ'כוסלובקיה רומא הייתה אחת מ-11 ערים שאירחו ברחבי אירופה את משחקי יורו 2020. הדירוג הכולל הסופי ישמש לדירוג הנבחרות לפני הגרלת טורניר הגמר. תוצאות מול נבחרות מהמקום השישי אינן נחשבות בדירוג זה. אתר האינטרנט הרשמי של מוקדמות יורו 2024 EURO 2024: All you need to know, באתר UEFA, ‏1 במאי 2022 UEFA EURO 2024 qualifying group stage draw to be staged in Frankfurt in 2022, באתר UEFA, ‏7 באוקטובר 2021 Regulations of the UEFA European Football Championship, באתר UEFA, ‏1 ביוני 2022 Regulations of the UEFA Nations League, באתר UEFA, ‏22 בספטמבר 2021 UEFA EURO 2024 qualifying draw procedure approved, באתר UEFA, ‏20 בספטמבר 2022 "UEFA EURO 2024 qualifying draw procedure approved". UEFA.com. Union of European Football Associations. 20 בספטמבר 2022. נבדק ב-20 בספטמבר 2022. {{cite web}}: (עזרה) "European Qualifiers 2022-24 – draw and fixture list procedures". UEFA Circular Letter. Union of European Football Associations (67/2022). 28 בספטמבר 2022. נבדק ב-28 בספטמבר 2022. {{cite journal}}: (עזרה) כתבה מאתר היורוספורט על עצירה המשחק בין בלגיה לשוודיה